Magistraţii de la Înalta Curte de Casaţie şi Justiţie au pronuntat, luni, sentinţa în primă instanţă în dosarul CET Govora, în care fostul senator Dan Şova este acuzat de trafic de influenţă.

Astfel, potrivit postului de televiziune Digi 24, Dan Șova a fost condamnat la 3 ani de închisoare cu executare. Decizia judecătorilor nu este definitivă și poate fi atacată cu recurs.

De asemenea, i s-a aplicat pedeapsa complementara de interzicere a exercitarii unor drepturi timp de 2 ani de la eliberare.

Sova va fi obligat si la plata catre stat a sumei de 100.000 euro sau contravaloarea in lei la cursul BNR din ziua platii, cu titlu de confiscare speciala.

Instanta a dispus si mentinerea masurii sechestrului asigurator instituita asupra bunurilor mobile si imobile proprietatea lui Sova.

Fostul director al CET Govora Mihai Balan a fost si el condamnat la 3 ani inchisoare pentru savarsirea infractiunii de abuz in serviciu in forma continuata.

Ca argument in favoarea condamnarii lui Sova pentru trafic de influenta, procurorul a spus ca Sova a pretins in mod direct 5.000 de euro pe luna de la denuntatoarea in acest dosar in schimbul interventiei sale pe langa directorul general Mihai Balan pentru incheierea unui contract de asistenta juridica cu casa de avocatura a denuntatoarei. Sova a primit in total suma de 100.000 de euro.